मेलबर्न. लास वेगास में महज 45 सेकंड के लिए मिस यूनिवर्स का ताज पहन चुकीं कोलंबिया की अरियाडना गुटिरेज को पोर्न फिल्म के लिए ऑफर मिला है। न्यूज एजेंसी एएनआई के मुताबिक, गुटिरेज को फिल्म के लिए करीब साढ़े छह करोड़ रुपए दिया जा रहा है। पिछले साेमवार कॉन्टेस्ट में फिलीपींस की पिया अलोंजो के बदले होस्ट ने गलती से मिस कोलंबिया का नाम अनाउंस कर दिया था।
क्यों मिला फिल्म का ऑफर?
- News.com.au के मुताबिक, Vivid Entertainment की ओर से गुटिरेज को यह ऑफर दिया गया है। (आगे की स्लाइड्स में देखें लेटर
)
- गुटिरेज को लेटर लिखने वाले कंपनी के हेड स्टीव हिर्श ने कहा कि मिस कोलंबिया के पास एक मौका है, वे चाहें तो शोहरत हासिल कर सकती हैं। गुटिरेज वेनेसा विलियम्स के नक्शे कदम पर चल सकती हैं जो 1984 में वेनेसा मिस अमेरिका बनी थीं, लेकिन न्यूड फोटो सामने आने के बाद क्राउन वापस ले लिया गया था। इसी तरह गुटरेज का भी क्राउन छिना है, भले ही ऐसा गलती से हुआ हो। पोर्न फिल्म में गुटिरेज को एक क्राउन भी पहनाया जाएगा, जो मिस फिलीपींस को मिले क्राउन से बड़ा होगा।
क्या हुआ था चार दिन पहले?
- फिलीपींस की पिया अलोंजो सोमवार को मिस यूनिवर्स चुनी गई थीं। ताज पहनाए जाने के वक्त स्टेज पर अजीब वाकया हुआ था।
- होस्ट ने गलती से पहले मिस कोलंबिया अरियाडना गुटिरेज के नाम का एलान कर दिया था।
- मिस कोलंबिया को ताज भी पहनाया जा चुका था। पर 45 सेकंड में ही गलती सुधारी गई और पिया को ताज पहनाया गया। इससे गुटिरेज इमोशनल हो गई थीं। (पूरी खबर पढ़ने के लिए यहां क्लिक करें)
कैसे हुआ था कन्फ्यूजन?
- आखिरी दो फाइनलिस्ट मिस फिलीपींस पिया अलोंजो और मिस कोलंबिया अरियाडना गुटिरेज स्टेज पर खड़ी थीं।
- होस्ट स्टीव हार्वे ने दोनों कन्टेस्टेंट को बेस्ट ऑफ लक कहा और मिस यूनिवर्स का फैसला सुनाने के लिए एनवेलप खोला।
- 2014 की मिस यूनिवर्स रहीं पॉलीना वेगा ने मिस कोलंबिया गुटिरेज के नाम का एलान किया और उन्हें ताज पहना दिया।
- गुटिरेज ने लोगों की तरफ हाथ हिलाकर शुक्रिया अदा किया।
- तभी खामोशी से हार्वे स्टेज पर आए और कहा कि उन्होंने गलती से मिस कोलंबिया को मिस यूनिवर्स बता दिया।
- इसके बाद वेगा ने गुटिरेज के सिर से ताज निकालकर मिस फिलीपींस अलोंजो को पहनाया।
- मिस कोलंबिया गुटिरेज फर्स्ट रनर अप हैं।
- इस कन्फ्यूजन और महज 45 सेकंड की मिस यूनिवर्स रहने की वजह से कोलंबिया की गुटरेज इमोशनल हो गईं।
- उन्हें थोड़ी देर तक साथी कन्टेस्टेंट्स समझाते रहे। बाद में वे नॉर्मल हुईं।
गलती करने के बाद क्या बोले थे होस्ट?
- स्टीव हार्वे ने कहा था - मैं माफी मांगना चाहता हूं। मैंने गलती से मिस कोलंबिया को मिस यूनिवर्स बताया था। पूरी जिम्मेदारी मेरी है।
- मिस यूनिवर्स कॉन्टेस्ट की यह शानदार रात रही। प्लीज, गलती को किसी भी कन्टेस्टेंट के खिलाफ न देखें।
आगे की स्लाइड्स में पढ़ें, टॉप-15 में जगह नहीं बना पाईं भारत की उर्वशी और देखें फोटोज...
hin_Deva hin_Deva awa_Deva unk hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva